ભારતે બીજી પણ એક વાત સમજવાની જરૂર છે કે, અમેરિકા ફર્સ્ટનો મુદ્દો ટ્રમ્પ હજુ વધારે ગજવશે કેમ કે તેમણે ૨૦૨૧માં ફરી પ્રમુખ બનવાનું છે. અત્યારે તેમણે નાના નાના મુદ્દાથી શરૂઆત કરી છે પણ જેમ જેમ ચૂંટણી આવતી જશે તેમ તેમ એ ગાળિયો વધારે કસતા જશે ને એ વખતે આપણા માટે મુશ્કેલી વધતી જશે. ટ્રમ્પ માટે આ રાજકીય મજબૂરી છે કેમ કે તેમણે પોતે જ વિદેશીઓના અપાતા વિઝા અને આઉટસોર્સિંગના મુદ્દાને મોટો કરીને રાજકીય રંગ આપ્યો છે.